text: মারা গেছেন উত্তরের প্যানেল মেয়র ওসমান গনি | রাজশাহীর কণ্ঠ
  Home > বাংলাদেশ > মারা গেছেন উত্তরের প্যানেল মেয়র ওসমান গনি
  নিজস্ব প্রতিবেদক : ঢাকা উত্তর সিটি করপোরেশনের প্যানেল মেয়র ওসমান গনি মারা গেছেন (ইন্না লিল্লাহি ওয়া ইন্না ইলাইহি রাজিউন)।
  বাংলাদেশ সময় শনিবার সকাল সাড়ে ৮টার দিকে সিঙ্গাপুরের একটি হাসপাতালে চিকিৎসাধীন অবস্থায় তিনি মারা যান। তার বয়স হয়েছিল ৬৯ বছর। ওসমান গনি ফুসফুসের ক্যান্সারে ভুগছিলেন।
  ঢাকা উত্তর সিটি করপোরেশনের জনসংযোগ কর্মকর্তা এ এস এম মামুন এ তথ্য জানিয়েছেন।
  আনিসুল হক গত বছরের ৩০ নভেম্বর চিকিৎসাধীন অবস্থায় লন্ডনেই মারা যান। এরপর থেকে ভারপ্রাপ্ত মেয়রের দায়িত্ব পালন করছিলেন ওসমান গনি।
  এ বছরের জুলাই মাসের মাঝামাঝি হঠাৎ অসুস্থ হয়ে পড়েন ওসমান গনি। ঢাকার বারডেমে চেকআপ করার পর তার ফুসফুসে ক্যান্সার ধরা পড়ে।
  এরপর গত ১৪ আগস্ট তিনি সিঙ্গাপুর যান। সেখানে সিঙ্গাপুর জেনারেল হাসপাতালে চিকিৎসা নিচ্ছিলেন তিনি এবং আজ সকাল সাড়ে ৮টার দিকে মারা যান। তার মরদেহ দেশে আনার প্রক্রিয়া চলছে।